
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1171 

31 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από α¬ 
ναγκαστική απαλλοτρίωση ακινήτων στο Μόντε 
Σμιθ Ρόδου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επέκταση του οικισμού Χειμάρρου Ν. Σερρών με πο- · 
λεοδόμηση και καθορισμό όρων και περιορισμών 
δόμησης στα οικόπεδα αυτής και διόρθωση των ο¬ 


ρίων του οικισμού. 2 

Τροποποίηση σχεδίου πόλεως Χανιών . 3 


ΑΠΑΛΛΟΤΡΙΩΣΕΙΣ 


ΑΝΑΚΟΙΝΩΣΕΙΣ 

Αριθ. ΥΠΠΟ/ΑΠΑΛΛ/Φ65-21 /64131/1418 (1) 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση ακινήτων στο Μόντε Σμιθ 
Ρόδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.1991 απόφαση 
της Υπουργού Πολιτισμού Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού» στους Γενικό Γραμματέα, Γενικούς 
Διευθυντές, Προϊσταμένους Δ/νσεων, Τμημάτων και 


Γραφείων της Κ.Υ. του ΥΠ. ΠΟ (ΦΕΚ 987/Β/28.11.1991). 

2. Το Π .Δ. 941/1977 «Περί Οργανισμού του Υπουργείου 
Πολιτισμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 
«Περί αναγκαστικών απαλλοτριώσεων», πληροφορούμε 
όσους: 

α) Έχουν δικαιώματα κυριότητας ή άλλα εμπράγματα 
δικαιώματα στα ακίνητα που απαλλοτριώθηκαν δυνάμει 
της αριθ. 1120191/8875/0010/16.11.89 κ.υ.α. (ΦΕΚ 
709/τ.Δ722.11.89) για αρχαιολογικούς σκοπούς. 

β) Έχουν εγγράφει υποθήκη ή έχουν επιβάλει κατάσχε¬ 
ση ή με οποιοδήποτε τρόπο διεκδικούντα ακίνητα που α¬ 
παλλοτριώθηκαν ότι η αποζημίωση που καθόρισε το 
Εφετείο Δωδεκανήσου με την απόφαση του αριθ. 81/95 
για τα ακίνητα και για τα υπερκείμενα αυτού όπως αυτά 
φαίνονται στο κτηματολογικό διάγραμμα που συνοδεύει 
την απόφαση απαλλοτρίωσης και στο σχετικό κτηματο- 
λογικό πίνακα έχει κατατεθεί στο Ταμείο Παρακαταθηκών 
και Δανείων (Κεντρική Υπηρεσία) και έχει εκδοθεί γραμ¬ 
μάτιο συστάσεως παρακαταθήκης αριθ. 3996/5.12.97 για 
το ποσό των εκατόν δέκα οκτώ εκατομμυρίων διακοσίων 
τριάντα δύο χιλιάδων οκτακόσιων δρχ. (118.232.800). 

γ) Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το Νόμο. 

δ) Η ΚΒ' Εφορεία Προϊστορικών Αρχαιοτήτων παρακα- 
λείται, εντός δέκα (10) ημερών από της λήψεως της πα- 
ρούσης ειδοποιήσεως, να παραλάβει το απαλλοτριωθέν 
ακίνητο. 

Η παρούσα ειδοποίηση να δημοσιευθεί στην 
Εφημερίδα της Κυβερνήσεως. 

Αθήνα, 17 Δεκεμβρίου 1997 

Με εντολή Υπουργού 
Ο Προϊστάμενος Τμήματος 
Δ. ΑΝΤΩΝΟΠΟΥΛΟΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 2617 (2) 

Επέκταση του οικισμού Χειμάρρου Ν. Σερρών με πολεο¬ 
δόμηση και καθορισμό όρων και περιορισμών δόμη¬ 
σης στα οικόπεδα αυτής και διόρθωση των ορίων του 
οικισμού. 

Ο ΝΟΜΑΡΧΗΣ ΣΕΡΡΩΝ 
Έχο\/τας υπόψη: 

1. Τις διατάξεις του απο 24.4.1985 Π. Δ/τος «Τρόπος κα¬ 
θορισμού ορίων οικισμών της χώρας μέχρι 2.000 κατοί¬ 
κους....», που τροποποιήθηκαν με το από 14.2.1987 Π. 
Δ/γμα και το από 25.4.1989 Π. Δ/γμα. 

2. Τις διατάξεις του από 20.8.1985 Π. Δ/τος 
«Πολεοδόμηση και επέκταση οικισμών της χώρας μέχρι 
2.000 κατοίκους...... 

3. Τις διατάξεις του Α.Ν. 314/1968, που τροποποιήθη¬ 
καν και συμπληρώθηκαν με το υπ'αριθ. 1018/71 Ν. Δ/γμα 
και μετηνπαρ. 3του άρθρου 34του Ν. 1577/1985. 

4. Την ΤΠ/ΕΠΑ 11398/26.2.1987 (ΦΕΚ 351/Δ) απόφαση 

Νομάρχη Σερρών «Κατηγοριοποίηση, καθορισμός ορίων 
και όρων δόμησης των οικισμών της Επαρχίας Σερρών 
ΜΕΤΑΛΛΑ.ΧΕΙΜΑΡΡΟΣ.». 

5. Την ΤΠ 2882/3.6.1987 (ΦΕΚ 596 Δ) απόφαση 
Νομάρχη Σερρών « Εγκριση Ρ.Σ. Χειμάρρου Σερρών σύμ¬ 
φωνα με το άρθρο 38 του Ν. 1337/83». 

6. Την υπ’ αριθ. 39216/1966 απόφαση Νομάρχη Σερρών 
«Μεταβίβασης κυριότητος κοινοχρήστων εκτάσεων ορι¬ 
στικής διανομής γαιών αγροκτήματος Χειμάρρου εις 
Κοινότητα Χειμάρρου Ν. Σερρών». 

7. Την υπ’ αριθ. 12/1996 απόφαση του Κοινοτικού 
Συμβουλίου Χειμάρρου. 

8. Την ϋΤτ’ αριθ. 24/1997 απόφαση του Κοινοτικού 
Συμβουλίου Χειμάρρου. 

9. Την υπ’ αρ. 61/19.11.1997 γνωμοδότηση του 
Συμβουλίου ΧΟΠ Ν. Σερρών. 

10. Τη ΔΠ 3708/19.11.1997 απόφαση Νομάρχη Σερρών 
«Τροποποίηση αποφάσεων Νομάρχη με τις οποίες οριο- 
θετήθηκαν και καθορίσθηκαν οι όροι και περιορισμοί δό- 
μησης σε οικισμούς του Ν. Σερρών σύμφωνα με τις δια¬ 
τάξεις του Π. Δ/τος 24.4.1985». 

11. Τις διατάξεις του άρθρου 29Ατου Ν. 1558/1985, ό¬ 
πως προστέθηκαν με το άρθρο 27του Ν. 2081/1992, απο¬ 
φασίζουμε: 


1) Εγκρίνεται η τροποποίηση των ορίων του οικισμού 
Χειμάρρου, που καθορίσθηκαν με την ΤΠ/ΕΠΑ 11398/87 
απόφαση Νομάρχη Σερρών, ώστε να περασθεί το τμήμα 
με το εγκεκριμένο ρυμοτομικό σχέδιο, που εγκρίθηκε με 
την ΤΠ 2882/87 απόφαση Νομάρχη Σερρών και όπως αυ¬ 
τά φαίνονται στον χάρτη Π -1.1, σε κλίμακα 1:5000, που 
συνοδεύει την απόφαση αυτή. 

2) Εγκρίνεται η επέκταση του οικισμού με πολεοδόμη¬ 
ση, σε κοινοτική έκταση, η οποία είναι συνέχεια του εγκε- 
κριμμένου Ρ.Σ. και όπως αυτή φαίνεται στο τοπογραφικό 
διάγραμμα με κλίμακα 1:1000, που συνοδεύει την απόφα¬ 
ση αυτή. Στο παραπάνω τμήμα της επέκτασης ορίζονται 
οι παρακάτω όροι και περιορισμοί δόμησης: 

α. Αρτιότητα οικοπέδων 

Ορίζεται ελάχιστο εμβαδόν αρτιότητας 400 τ.μ. με ελά¬ 
χιστο πρόσωπο 14μ. 
β. Ποσοστό κάλυψης 

Το μέγιστο επιτρεπόμενο ποσοστό κάλυψης ορίζεται σε 
70%. 

γ. Συντελεστής δόμησης 

Ο συντελεστής δόμησης ορίζεται σε 0,80 χωρίς να υ¬ 
πάρχει ανώτατο όριο συνολικής επιφάνειας ορόφων, 
δ. Ύψος κτιρίων 

Το μέγιστο επιτρεπόμενο ύψος των κτιρίων ορίζεται σε 
8.00 μ. δυνάμενο να φθάσειτα 10.00 μ. μετρούμενο από 
το χαμηλότερο σημείο του φυσικού ή τεχνητά διαμορφω¬ 
μένου εδάφους, μόνο στην περίπτωση που το έδαφος πα¬ 
ρουσιάζει κλίση μεγαλύτερη του 25% και έπειτα από έ¬ 
γκριση της ΕΠΑΕ. 

3) Κατά τα λοιπά ισχύουν οι ΤΠ/ΕΠΑ 11398/87 και ΤΠ 
2882/87 αποφάσεις Νομάρχη Σερρών, που τροποποιήθη¬ 
καν με τη ΔΠ 3708/19.11.1997 όμοια απόφαση και οι δια¬ 
τάξεις του από 24.4.85 Π. Δ/τος, που τροποποιήθηκαν με 
τα από 14.2.87 και 25.4.89 Π. Δ/τα. 

4) Η απόφαση αυτή μαζί με το τοπογραφικό διάγραμμα 
σε κλίμακα 1:1000 και το χάρτη Π -1.1., σε κλίμακα 1:5000, 
που τη συνοδεύει, να δημοσιευθούν στην Εφημερίδα της 
Κυβερνήσεως, έχοντας ισχύ από τη δημοσίευσή τους. 

5) Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού της 
Κοινότητας Χειμάρρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 1 Δεκεμβρίου 1997 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

Α ριθ. Απόφ. 6 66/97 (3) 

Τροποποίηση σχεδίου πόλεως Χανίων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 

Αφού έλαβε υπόψη: 

Τ) Το από 29.12.86 Π.Δ. Περί εγκρίσεως τροποποιήσε- 
ως εγκεκριμμενού σχεδίου πόλεως με απόφαση του Δ.Σ. 
του Δήμου Χανίων 

2 ) Τις σχετικές διατάξεις του Ν.Δ. της 17.7.1923 περί 
Σχεδίων Πόλεων κωμών κ.λπ. 

3) Τη σύμφωνη γνώμη του Δημοτικού Συμβουλίου την 
εκφρασθείσαν με τις υπ' αριθμ. 639/96 και 175/97 αποφά¬ 
σεις του Δ.Σ. 

4) Τις ενστάσεις που έχουν υποβληθεί. 

5) Τη γνώμη του Δημοτικού Συμβουλίου επί των ενστά¬ 
σεων, εκφρασθείσα δια της της υπ' αριθ.αποφάσεώς 

του. 

6) Την υπ' αριθ. 17/97 θέμα 2ον γνωμοδότηση του 
Συμβουλίου Χ.Ο.Π. του Ν. Χανίων. 

7) Τις εισηγήσεις και προτάσεις καθώς και την διεξα¬ 
χθείσα συζήτηση επί του θέματος, αποφασίζει: 

1) Εγκρίνει την τροποποίηση του εγκεκριμένου σχεδίου 


πόλεως Χανίων όπως αυτή περιγράφεται στο από 
Σεπτέμβριο 1996 τοπογραφικό διάγραμμα υπό κλίμακα 
1:200 του μηχανικού Σγουράκη Σπύρου και θεωρήθηκε α¬ 
πό τον Δήμαρχο Χανίων και την Προϊσταμένητου Γρ. Πολ. 
Εφ. του Δήμου Χανίων. 

2) Η τροποποίηση αφορά την αναγνώριση υπάρχουσας 
διάβασης (πεζόδρομος) που βρίσκεται στην 2η Πάροδο 
Αναπαύσεως στο ΟΤ 613 με το υφιστάμενο πλάτος της 
για την καλύτερη εξυπηρέτηση και λειτουργικότητα του 
οικοδομικού τετραγώνου και η οποία πρόταση είναι και 
πρόταση του μελετητή της πράξεως εφαρμογής Αγίου 
Λουκά Χανίων. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε 
του προϋπολογισμού του Δήμου Χανίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά. 13 Νοεμβρίου 1997 

Ο Πρόεδρος 
ΚΩΝ/ΝΟΣ ΧΑΙΡΕΤΗΣ 











ΔΗΜΟΙ ΧΑΝΙΏΝ 

ΑΡΙΘ. ΑΠΟΦΑΣΗΣ!, ΔΗΜΟΙ ΣΥΜΒΟτ'Λίσι' 



























